ನನಗೆ ಭಾರತದ ಮೇಲೆ ಲವ್ ಆಗಿದೆ, ನೃತ್ಯ ಕಲಿಸಿಕೊಟ್ಟವರಿಗೆ ಧನ್ಯವಾದ: ಷಾರ್ಲೆಟ್

– ಭಾರತಕ್ಕೆ ಬಂದು ಸೀರೆ ಉಡೋದನ್ನ ಕಲಿತೆ

ಮುಂಬೈ: ನನಗೆ ಭಾರತದ ಮೇಲೆ ಲವ್ ಆಗಿದೆ. ನನಗೆ ನೃತ್ಯ ಕಲಿಸಿಕೊಟ್ಟವರಿಗೆ ಧನ್ಯವಾದಗಳು ಎಂದು ವರ್ಲ್ಡ್ ವ್ರೆಸ್ಲಿಂಗ್ ಎಂಟರ್‍ಟೈನ್‍ಮೆಂಟ್ (ಡಬ್ಲ್ಯುಡಬ್ಲ್ಯುಇ) ಸೂಪರ್ ಸ್ಟಾರ್ ಷಾರ್ಲೆಟ್ ಫ್ಲೇರ್ ಹೇಳಿದ್ದಾರೆ.

ಷಾರ್ಲೆಟ್ ಫ್ಲೇರ್ ಅವರು ಭಾರತದ ಪುಟ್ಟ ಡಬ್ಲ್ಯುಡಬ್ಲ್ಯುಇ ಅಭಿಮಾನಿಗಳೊಂದಿಗೆ ಮಕ್ಕಳ ದಿನಾಚಾರಣೆ ಆಚರಿಸಲು ಭಾರತಕ್ಕೆ ಬಂದಿದ್ದರು. ಈ ವೇಳೆ ಅವರು ಭಾರತದ ಪುಟ್ಟ ಮಕ್ಕಳ ಜೊತೆ ಸಂವಾದವನ್ನು ನಡೆಸಿದ್ದಾರೆ. ಷಾರ್ಲೆಟ್ ಅವರಿಗೆ ಬಾಲಿವುಡ್ ನಟ ವರುಣ್ ಧವನ್ ಸಾಥ್ ನೀಡಿದ್ದರು.

I have fallen in love with India. I could feel the strong sense of family, the love for celebration and the people’s generosity. Thank you to everyone who made my visit special; the cuisine, Bollywood dancing and learning to drape my own saree. I will have these memories forever! pic.twitter.com/BCewwwv9ip

— Charlotte Flair (@MsCharlotteWWE) November 16, 2019

ಷಾರ್ಲೆಟ್ ಅವರ ಜೊತೆಗಿದ್ದ ವರುಣ್ ಧವನ್, ಅವರಿಗೆ ಬಾಲಿವುಡ್ ಡ್ಯಾನ್ಸ್ ನ ಕೆಲವು ಸ್ಟೆಪ್‍ಗಳನ್ನು ಹೇಳಿಕೊಟ್ಟಿದ್ದಾರೆ. ಈ ವಿಡಿಯೋವನ್ನು ತಮ್ಮ ಇನ್‍ಸ್ಟಾಗ್ರಾಮ್ ಖಾತೆಯಲ್ಲಿ ಹಂಚಿಕೊಂಡಿರುವ ಷಾರ್ಲೆಟ್, ಬಾಲಿವುಡ್ ಡ್ಯಾನ್ಸ್ ಕಲಿಸಿದ ವರುಣ್ ಧವನ್‍ಗೆ ಧನ್ಯವಾದಗಳು ಎಂದು ಬರೆದುಕೊಂಡಿದ್ದಾರೆ.

ಇದರ ಜೊತೆಗೆ ಭಾರತವನ್ನು ಹಾಡಿ ಹೊಗಳಿ ಟ್ವೀಟ್ ಮಾಡಿರುವ ಷಾರ್ಲೆಟ್, ನನಗೆ ಭಾರತದ ಮೇಲೆ ಲವ್ ಆಗಿದೆ. ಇಲ್ಲಿ ನಾನು ಕುಟುಂಬದ ಮೌಲ್ಯದ ಬಗ್ಗೆ ತಿಳಿದುಕೊಂಡಿದ್ದೇನೆ. ಇಲ್ಲಿನ ಜನರ ಆಚರಣೆ ಮತ್ತು ವಿಚಾರಗಳು ಇಷ್ಟವಾಗಿವೆ. ನನ್ನ ಭೇಟಿಯನ್ನು ವಿಶೇಷವಾಗಿಸಿದ ಎಲ್ಲರಿಗೂ ಧನ್ಯವಾದಗಳು. ನಾನು ಇಲ್ಲಿಗೆ ಬಂದು ಬಾಲಿವುಡ್ ಡ್ಯಾನ್ಸ್ ಮತ್ತು ಸೀರೆ ಉಡುವುದನ್ನು ಕಲಿತ್ತಿದ್ದೇನೆ. ಈ ನೆನಪುಗಳು ನನಗೆ ಶಾಶ್ವತವಾಗಿ ಇರುತ್ತವೆ ಎಂದು ಬರೆದುಕೊಂಡಿದ್ದಾರೆ.

https://www.instagram.com/p/B44k9l5HEph/?utm_source=ig_embed

ಷಾರ್ಲೆಟ್ ಡಬ್ಲ್ಯುಡಬ್ಲ್ಯುಇ ಲೆಜೆಂಡ್ ರಿಕ್ ಫ್ಲೇರ್ ಅವರ ಮಗಳಾಗಿದ್ದು, ಅವರು 16 ಬಾರಿ ಡಬ್ಲ್ಯುಡಬ್ಲ್ಯುಇ ಚಾಂಪಿಯನ್‍ಶಿಪ್ ಪ್ರಶಸ್ತಿಯನ್ನು ಗೆದ್ದಿದ್ದಾರೆ. ಈ ಮೂಲಕ ಡಬ್ಲ್ಯುಡಬ್ಲ್ಯುಇ ಮಹಿಳಾ ವಿಭಾಗದಲ್ಲಿ ತಮ್ಮದೇ ಆದ ಹೆಸರು ಮಾಡಿದ್ದಾರೆ. ಷಾರ್ಲೆಟ್ ಮೊದಲ ಬಾರಿಗೆ ಮಹಿಳೆಯರ ‘ಹೆಲ್ ಇನ್ ಎ ಸೆಲ್’ ಪಂದ್ಯದಲ್ಲಿ ಸಶಾ ಬ್ಯಾಂಕ್ಸ್ ಅವರನ್ನು ಸೋಲಿಸಿದ್ದಾರೆ.